Vedenie

12.06.2019

**Harmonogram OVS Paulínska Trnava a jeho vysporiadanie**

Predkladá: **Ing. Dušan Faktor, PhD.**

kvestor

Vypracovali: **Ing. Oľga Matúšková**

Ekonomický útvar

**JUDr. Marcel Michalička**

Právny a organizačný útvar

Zdôvodnenie: Informácia pre členov Vedenia STU ohľadne harmonogramu obchodnej verejnej súťaže na predaj nehnuteľností na Paulínskej ulici v Trnave a návrh rozdelenia výnosu z predaja.

Návrh uznesenia: Vedenie STU prerokovalo harmonogram obchodnej verejnej súťaže na predaj nehnuteľností na Paulínskej ulici v Trnave a schvaľuje spôsob rozdelenia výnosu z predaja v zmysle materiálu.

**I.**

**Harmonogram obchodnej verejnej súťaže**

1. Slovenská technická univerzita v Bratislave (ďalej len „STU“) vyhlásila dňa 10.06.2019 obchodnú verejnú súťaž (ďalej len „súťaž“) na predaj nehnuteľností na Paulínskej ulici v Trnave podľa ustanovení § 281 až § 288 Obchodného zákonníka.
2. STU ponúka nehnuteľnosti na predaj najmenej za primeranú cenu, za ktorú sa považuje cena nehnuteľností určená znaleckým posudkom vo výške 13.580.000 €.
3. Vyhlásenie súťaže bolo zverejnené na web sídle STU.
4. Informácie o vyhlásení súťaže bude uverejnená:
5. denník Hospodárske noviny (11.06., 13.06., 18.06., 20.06.2019),
6. denník Nový čas (11.06., 13.06., 18.06., 20.06.2019),
7. týždenník Trend (12.06, 19.06.2019).
8. Náklady na inzerciu predstavujú sumu cca 3.200 €.
9. Lehota na podanie súťažných návrhov je do 28.06.2019 do 14:00 hod.
10. Vyhodnotenie súťažných návrhov sa uskutoční komisionálne na Rektoráte STU dňa 02.07.2019 o 10:00 hod.
11. Komisia bude menovaná rektorom najneskôr do 28.06.2019.

**II.**

**Rozdelenie výnosu z predaja**

1. Procesom obchodnej verejnej súťaže podľa časti I. s dodržaním všetkých administratívnych a zákonných procesných postupov týkajúcich sa predaja nepotrebného majetku vo vlastníctve STU sa plánuje realizovať predaj nehnuteľností v Trnave na Paulínskej ulici. Predmetná nehnuteľnosť bola vyhlásená za nepotrebnú uznesením AS č. 11.5/2017 zo dňa 19.06.2017. Správna rada STU dala predchádzajúci písomný súhlas na prevod nehnuteľností uznesením č. 2.8/2017-SR zo dňa 28.11.2017.
2. Na ocenenie nehnuteľností bol vypracovaný znalecký posudok č. 101/2015 zo dňa 22.04.2015 vypracovaný znalcom Ing. Ladislavom Vaškom, podľa ktorého je budova ohodnotená na 11.979.033€, pričom obstarávacia cena budovy ku dňu 30.4.2019 predstavuje 2.452.941 €. Pozemky boli ohodnotené na 1.600.967 €. Obstarávacia cena pozemkov k 30.04.2019 predstavovala 199.832 €. Zo znaleckého posudku sa nedá identifikovať, či je cena s alebo bez DPH.
3. Vzhľadom na to, že STU predáva nehnuteľnosť, u ktorej od 1. kolaudácie prešlo viac ako 5 rokov a súčasne na ktorú sme si neuplatnili DPH pri technickom zhodnotení , predajné ceny by mali byť bez DPH (oslobodené od DPH).
4. Oslobodený od DPH je aj predaj pozemku, okrem stavebného pozemku. Pokiaľ sa stavebný pozemok predáva so stavbou alebo je časťou stavby, je predaj takéhoto pozemku oslobodený od DPH.
5. V zmysle zákona o dani z príjmov podlieha uvedený predaj v zdaňovacom období za rok 2019 dani z príjmov vo výške 21%, čo v prípade predaja budovy za vyššie uvedené ceny predstavuje 2.000.479 € a v prípade predaja pozemku 231.238 €. Daň z príjmov bola vypočítaná na základe cien uvedených v znaleckom posudku z roku 2015.
6. **V prípade predaja nehnuteľností na Paulínskej ulici navrhujeme čistý výnos z predaja (po odpočítaní všetkých nákladov a dane z príjmov) rozdeliť v pomere 50% finančných prostriedkov pre súčasť – MTF STU a 50% finančných prostriedkov ponechať na spoločnom univerzitnom účte – na účte z predaja majetku.**

Príloha: súťažné podklady